ddrg/super_eurlex huggingface dataset:
(8)

Soodustamaks maantee- ja siseveetranspordi mõnikord liiga hajutatud struktuuri parandamist, tuleks kitsendavate kokkulepete kohta sätestatud keelu alt vabastada need kokkulepped, otsused ja selline kooskõlastatud tegevus, mis näevad kõnealuses kahes transpordisektoris ette ettevõtjate rühmituste loomise ja tegutsemise veoteenuste osutamiseks, kaasa arvatud ühine rahastamine või transpordivahendite ühine omandamine ühiseks teenuste osutamiseks. Sellist ülderandit saab anda ainult tingimusel, et rühmituse üldine veomaht ei ületa kindlaksmääratud ülemist piiri ning rühmitusse kuuluvate üksikute ettevõtjate veomaht ei ületa teatavaid piire, mis on kindlaks määratud nii, et ühelgi ettevõtjal ei oleks rühmituses turgu valitsevat seisundit. Komisjonil peaks siiski olema õigus sekkuda erijuhtudel, kui selliste kokkulepete mõju ei vasta tingimustele, mille puhul kitsendavat kokkulepet saab pidada seadusele vastavaks, ning kui nad kujutavad endast erandi kuritarvitamist. Asjaolu, et rühmituse üldine veomaht ületab kindlaksmääratud ülemise piiri või et rühmitusse kuuluvate üksikute ettevõtjate veomahu tõttu ei saa rühmitus taotleda ülderandit, ei takista rühmituse seaduslikku kokkulepet, otsust või kooskõlastatud tegevust, kui see vastab käesolevas määruses ette nähtud tingimustele.
(142)

Uurimine kinnitas, et vaatlusalusel perioodil suurenesid ühenduse tootmisharu tootmiskulud valtstraadi tootmisel 25 %. Turul, kus on olemas tingimused kaubanduse tõhusaks arendamiseks ehk kus puudub kahjustav dumping, võib eeldada, et hindu kohandatakse korrapäraselt, et kajastada tootmiskulude erinevate koostisosade seisu. Vaadeldaval juhul seda ei juhtunud. Kuigi ühenduse tootmisharu tõstis müügihindu, ei piisanud sellest tootmisharu kulutasuvuse märkimisväärse languse takistamiseks. Pigem oli Hiina ja Moldova eksportijate hindade allalöömine see, mis alandas ühenduse turul hindasid ning takistas ühenduse tootmisharul tooraine suurenenud hindasid klientidele üle kandmast.
1.

„lihtne digimuundur” – eraldiseisev seade, millel olenemata kasutatavatest liidestest on järgmised omadused: a) seadme esmane ülesanne on muundada standard- või kõrglahutusega tasuta vastuvõetavad digitaalringhäälingu signaalid analoogiteleviisorile või raadiole sobivateks analoogringhäälingu signaalideks; b) seadmel ei ole „tingimusjuurdepääsu” funktsiooni; c) seadmel ei ole eemaldatavale standardformaadis andmekandjale salvestamise funktsiooni. Lihtsal digimuunduril võivad olla järgmised lisafunktsioonid ja/või -komponendid, mis ei sisaldu lihtsa digimuunduri miinimumspetsifikaadis: a) sisseehitatud kõvakettale salvestuse ja ajanihke funktsioon; b) kõrglahutusega ringhäälingusignaali sisendi muundamine kõrg- või standardlahutusega videoväljundiks; c) teine tuuner;
Valged lüditud ja kestast puhastatud maapähklid (blanšeeritud maapähklid). Lüditud maapähklid blanšeeritakse nelja kuumutustsooni läbimise käigus gaasiahjus, kus tuumad auruga töödeldakse, puhudes need 88–93 °C kuuma veeauruga läbi, mille järel need läbivad kaks jahutustsooni. Tuumade temperatuuri astmeline tõus paisutab neid ja punane kest tuleb lahti. Seejärel eemaldatakse kest mehaaniliselt. Maapähkled, millelt on kest eemaldatud, kuid mida ei ole muul viisil töödeldud, esitatakse tollile lahtiselt või umbes 1 000 kilogrammistes „suurtes kottides”.

1202 20 00
(2)

Rootsi esitas komisjonile oma vastuväite vastavalt määruse (EÜ) nr 510/2006 artiklile 7. See vastuväide põhineb kõnealuse määruse artikli 7 lõike 3 esimese lõigu punktidel a, c ja d. Rootsi leidis oma vastuväites, et kõnealuse määruse artiklis 2 osutatud tingimused seoses registreerimisega ei ole täidetud, nimetuse registreerimine ohustaks olemasolevaid nimetusi, kaubamärke ja tooteid ning kõnealune nimetus on üldnimetus.
(7)

Penicillium funiculosum’ist (IMI SD 101) saadud endo-1,3(4)-beeta-glükanaasi ja endo-1,4-beeta-ksülanaasi ensüümpreparaadi kasutamiseks (võõrutatud) põrsaste ja nuumpartide puhul anti ajutine luba määrusega (EÜ) nr 2148/2004. Tähtajatu luba on antud selle kasutamiseks broilerkanade puhul määrusega (EÜ) nr 1259/2004, munakanade ja nuumkalkunite puhul komisjoni määrusega (EÜ) nr 943/2005 (11) ja nuumsigade puhul määrusega (EÜ) nr 1206/2005. Kõnealuse ensüümpreparaadi kasutamise tähtajatu loa andmise toetuseks nuumpartide ja võõrutatud põrsaste puhul on esitatud uusi andmeid. Hindamine on näidanud, et direktiivi 70/524/EMÜ artiklis 3a sätestatud tingimused sellise loa saamiseks on täidetud. Seega tuleks anda tähtajatu luba kasutada kõnealust ensüümpreparaadi käesoleva määruse III lisa kohaselt.
Pappkarbis jaemüügikomplekt, milles on: — mitmesugused plasthelmed ja moeehete detailid nööri otsa lükkimiseks; — rull sünteetilist nööri; — magnetkuubikud; — juhis; — riidest kott, paelaga kokkutõmmatava suuga. Komplekt on mõeldud lastele juveeltoodete imitatsioonide valmistamiseks, mida saab magnetkuubikute abil varieerida. Kotti saab kasutada nii detailide kui ka juba kokkupandud juveeltoodete imitatsioonide hoidmiseks.

9503 00 70
(3)

Kooskõlas määruse (EÜ) nr 510/2006 artikli 13 lõike 3 teise lõiguga võib üleminekuperioodi kehtestada ettevõtetele, mis on asutatud liikmesriigis, kus geograafiline piirkond asub, tingimusel et nimetatud ettevõtted on viie aasta jooksul enne kõnealuse määruse artikli 6 lõikes 2 sätestatud teate avaldamise kuupäeva vastavaid nimetusi pidevalt kasutades kõnealuseid tooteid õiguspäraselt turustanud ning et see asjaolu märgiti ära kõnealuse määruse artikli 5 lõike 5 esimeses ja teises lõigus sätestatud siseriikliku vastuväidete esitamise menetluse käigus.
Plastist toode (nn kaablitihend), (1) mille üldmõõtmed on umbes 1 cm (läbimõõt) × 0,8 cm (pikkus). Tootel on keskel ava ja välispinnal ribid. Toode on kavandatud kasutamiseks koos mootorsõidukite elektripistmikega, et kaitsta elektriühendust tolmu, niiskuse, õli ja muude autos tavaliselt esinevate tegurite eest.

3926 90 97
Järgmistest komponentidest koosnev süsteem: — kõrglahutusega telekaamera, mis on paigaldatud kaugjuhitavale sukelaparaadile (ROV – Remote Operated Vehicle); — kuvariga varustatud juhtseade, mille abil toimub aparaadi ja kaamera kaugjuhtimine näiteks juhtkangiga ning kaameraga võetud piltide visualiseerimine; — elektriline kaabel. Esimene komponent kaalub ligikaudu 3,6 kg. Süsteemi kogumass on ligikaudu 32 kg. Süsteemi kasutatakse veealuseks pildistamiseks ja piltide edastamiseks kaabli kaudu juhtseadme kuvarile. Süsteem toimib kuni 90 meetri sügavusel.

8525 80 19
(13)

Aktiivsed materjalid ja esemed võivad kavatsuslikult sisaldada aineid, mis on ette nähtud toitu eritumiseks. Kuna nimetatud ained on toidule kavatsuslikult lisatud, tuleb neid kasutada üksnes vastavalt tingimustele, mis on ette nähtud nende ainete toidus kasutamise suhtes kohaldatavate ühenduse või riiklike normidega. Juhul, kui ühenduse või riiklike normidega nähakse ette, et asjaomase aine kasutamiseks on vaja luba, peab aine ja selle kasutamisviis vastama nõuetele, mis on toitu käsitlevates eriõigusaktides (nt õigusaktid lisaainete kohta) seatud loa saamise tingimuseks. Materjali koosseisu on võimalik lisada või püsivalt siirata ka toidu lisaaineid ja ensüüme, mis avaldavad toidule tehnoloogilist mõju. Kõnealuseid kasutusviise reguleeritakse toidu lisaaineid ja ensüüme käsitlevate õigusaktidega ja seetõttu tuleks neid käsitada samal viisil kui erituvaid aktiivseid aineid.
(1)

Määruse (EÜ) nr 1234/2007 artikli 67 lõikes 2 on sätestatud, et tootjatel võib olla üks või kaks individuaalset kvooti – üks tarneteks ja teine otseturustamiseks, ning et koguseid võib ühest kvoodist teise ümber muuta üksnes liikmesriigi pädev asutus tootja nõuetekohaselt põhjendatud taotluse alusel.
(90)

Üks huvitatud isik väitis, et see, kuidas hinnati tooraine hindade suurenemist ajutise määruse põhjenduses 142, ei ole õige. See isik väitis, et väga keeruline on jätta kulude suurenemine täies ulatuses tarbijate kanda. Ta väitis ka, et ühenduse tootmisharu eksport oli negatiivne ja seetõttu on ühenduse tootmisharu majanduslik olukord häiritud.
(2)

Eastman Chemical (Malaysia) SDN.BHD (edaspidi „taotleja”) esitas komisjonile taotluse algatada vastavalt algmääruse artikli 11 lõikele 4 määruse (EÜ) nr 192/2007 läbivaatamine seoses uue eksportijaga. Taotleja väitis, et ta ei eksportinud uurimisperioodi jooksul, s.o ajavahemikul 1. oktoobrist 1998 kuni 30. septembrini 1999 (edaspidi „esialgne uurimisperiood”) ühendusse teatavat PETi, mille suhtes olid kehtestatud dumpinguvastased meetmed, ja et ta ei ole seotud ühegi teatavat PETi eksportiva tootjaga, kelle suhtes kehtivad eespool nimetatud dumpinguvastased meetmed. Lisaks väitis taotleja, et ta alustas teatava PETi eksportimist ühendusse pärast esialgse uurimisperioodi lõppu.
1.

Direktiivi 2008/118/EÜ artikli 21 lõikes 2 nimetatud arvutipõhises süsteemis edastatavate elektrooniliste teatiste andmeelemendid on koondatud andmerühmadesse ja vajadusel alarühmadesse. Andmete ja nende kasutamisega seotud selgitused on esitatud tabelites 1–6, kus a) veerus A on esitatud iga andmerühma ja alarühma numbriline kood (number); alarühma järjenumber järgneb selle andme(ala)rühma järjenumbrile, mille osaks ta ise on (näiteks: kui andmerühma number on 1, siis alarühma number on 1.1 ja selle alarühma number 1.1.1); b) veerus B on esitatud andme(ala)rühma iga andmeelemendi tähestikuline kood (täht); c) veerus C on esitatud andme(ala)rühma või andmeelemendi selgitus; d) veerus D on esitatud iga andme(ala)rühma või andmeelemendi olulisus, osutades kas asjakohaste andmete lisamine on — „R” (kohustuslik), andmete esitamine on kohustuslik. Kui andme(ala)rühm on tähistatud märkega „O” (valikuline) või „C” (tingimuslik), võivad selle rühma andmeelemendid olla ikkagi tähistatud märkega „R” (kohustuslik), juhul kui liikmesriigi pädevad asutused otsustavad, et kõnealuse (ala)rühma andmete esitamine on kohustuslik või kui kohaldatakse vastavaid tingimusi; — „O” (valikuline), teatise esitaja (kaubasaatja või -saaja) jaoks on andmete esitamine vabatahtlik, välja arvatud juhul, kui liikmesriik on sätestanud, et andmete esitamine on veerus E kirjeldatud tingimustel teatavate andme(ala)rühmade või andmeelementide puhul kohustuslik; — „C” (tingimuslik), andme(ala)rühmade või andmeelementide kasutamine sõltub sama teatise muudest andme(ala)rühmadest või andmeelementidest; — „D” (sõltuvuslik), andme(ala)rühmade või andmeelementide kasutamine sõltub teabest, mida ei saa arvutipõhise süsteemiga kontrollida, näiteks veergudes E ja F esitatud andmed; e) veerus E on esitatud nõuded andmete kohta, mille lisamine on tingimuslik, täpsustatakse valikuliste ja sõltuvuslike andmete kasutamise vajadust ning selgitatakse, millised andmed peab lisama pädev asutus; f) veerus F on vajadusel esitatud selgitused teatise täitmiseks; g) veerus G on esitatud — teatavate andme(ala)rühmade number, millele järgnev märge „x” osutab, mitu korda andme(ala)rühm teatises korduda võib (vaikimisi = 1) ning — iga andmeelemendi, v.a kellaaeg ja kuupäev, jaoks nõuded andmete liigi ja pikkuse kohta. Andmetüüpide koodid on järgmised: — „a” tähestikuline; — „n” numbriline; — „an” tähtnumbriline. Koodile järgnev number viitab asjaomase andmeelemendi lubatud pikkusele. Kaks punkti pikkusenäitaja ees tähendavad, et andmetel ei ole kindlat pikkust, kuid nimetatud näitaja määrab ära ülempiiri. Koma tähendab, et andmetes võib olla kümnendkohti; koma ees olev number näitab andmete kogupikkust, koma järel olev number näitab komale järgnevate numbrite maksimaalset arvu; — kellaaega ja/või kuupäeva tähistavad andmeelemendid märkega „kuupäev”, „kellaaeg” või „kuupäev/kellaaeg” tuleb esitada kuupäeva ja kellaaja esitamist käsitleva standardi ISO 8601 kohaselt.
(1)

Nõukogu kehtestas 2006. aasta septembris määrusega (EÜ) nr 1425/2006 (2) lõpliku dumpinguvastase tollimaksu teatavate muu hulgas Hiina Rahvavabariigist pärit kilekottide impordi suhtes. Määrust on viimati muudetud nõukogu määrusega (EÜ) nr 189/2009 (3). Kaheksa äriühingu suhtes on kehtestatud individuaalsed tollimaksumäärad, mis ulatuvad 4,3 protsendist kuni 12,8 protsendini. Koostööd tegevate äriühingute puhul, kelle suhtes ei ole kehtestatud individuaalset tollimaksumäära, on see määr 8,4 % ja jääktollimaksumäär on 28,8 %.
(4)

Taotluses väideti, et tänu tootmisefektiivsusele on vaatlusaluse toote tootmiskulud võrreldes esialgsel uurimisel tuvastatuga vähenenud ning et äriühing on suutnud ekspordihindu märkimisväärselt tõsta. Seetõttu väitsid nad, et meetmete jätkuv rakendamine praegusel tasemel, mis põhineb esialgselt kindlaks tehtud dumpingumääral, ei ole enam dumpingu korvamiseks vajalik.
(5)

Tuleb sätestada, et tagasimaksed võivad hõlmata käesoleva määruse jõustumisele eelnevat kuni kuue kuu pikkust ajavahemikku ning et tagasimaksed tuleb teha 12 kuu jooksul pärast määruse jõustumist, nagu on ette nähtud ka nende paranduskoefitsientide puhul, mida kohaldatakse ühendusesiseselt Euroopa ühenduste ametnike ja muude teenistujate töötasude ja pensionide suhtes,
(154)

Sellega seoses märgitakse, et kõik ühenduse tootjad tarnisid turgudele, kus on kehtivad kohustuslikud segamiseesmärgid. Lisaks sellele kohaldati enamikus liikmesriikides biodiislikütuse suhtes mittemaksustamist, mis tähendab, et selle hind oli võrreldav mineraaldiislikütuse hinnaga, mida tõsteti koefitsiendi võrra, et võtta arvesse mineraaldiislikütuse suhtes kohaldatavat energiamaksu. Kuigi saab nõustuda, et on olemas teatav seos naftahindadega, on uurimise käigus kindlaks tehtud, et eespool esitatud põhjustel on biodiislikütust tõepoolest võimalik müüa mineraaldiislikütuse hinnast kõrgema hinnaga. Lisaks sellele ei esitanud kõnealune isik veenvaid tõendeid, mis näitaksid, et mineraaldiislikütuse hinnad, mis olid uurimisperioodi teises pooles väga kõrged, avaldasid uurimisperioodil survet ühenduse tootjate biodiislikütuse hindadele.
Pahkluud kattev saabas. Saapatald on valmistatud kummist, ent suurem osa välistallast on ära lõigatud, nii et alla avausse saab paigaldada erinevaid pinsoliga välistaldu. Saapad on jaemüügiks pakendatud komplektina, milles on kaks paari pinsoliga välistaldu, kusjuures kummalgi paaril on erinev välistald, ja taldade kinnitamiseks vajalik metallist tööriist. Üks paar pinsoliga välistaldu on kummist ja neil on matkasaabaste tallale tüüpiline sügav muster. Teine paar pinsoliga välistaldu on tekstiilmaterjalist (umbes 8 mm vilt) ja need on importija dokumentatsiooni kohaselt käimiseks madalas vees. Saapal on säilinud väike osa välistallast, mis moodustab talla serva ümber peaaegu katkematu randi. See kitsas välistalla rant on samasugusest kummist kui matkamiseks mõeldud pinsoliga välistald. Jalatsit ei saa kasutada ilma pinsoliga välistallata. Sisetalla pikkus on üle 24 cm. Saapapealne koosneb mitmest kokkuõmmeldud nahatükist, millede vahele jäävad „aknakesed”, kuhu on õmmeldud üheksa metallvõrgu- ja neli tekstiilitükki. Nahk moodustab suurema osa pealse välispinnast. Saabas on vooderdatud tekstiilmaterjaliga. Saabas ei ole veekindel ega veetihe. Jalanõusid saavad kasutada nii mehed kui ka naised. (matkasaabas) (Vt fotod nr 650 A, 650 B ja 650 C) (1)

6403 91 13
CFU/kg täissöödas, mille niiskusesisaldus on 12 %

4b1830

Miyarisan Pharmaceutical Co. Ltd, keda esindab Mitsui & Co. Deutschland GmbH

Clostridium butyricum MIYAIRI 588 (FERM-P 1467)

Söödalisandi koostis: valmistis Clostridium butyricum MIYAIRI 588 (FERM-P 1467), mis tahkel kujul sisaldab minimaalsel 5 × 108 CFU/g söödalisandit Toimeaine kirjeldus: Clostridium butyricum MIYAIRI 588 (FERM-P 1467) Analüüsimeetod (1): kvantifitseerimine:söödalisandis ja eelsegus: raudsulfiitagar; söödas: selektiivne Clostridium butyricum MIYAIRI 588 agar Identifitseerimistunnused: impulssvälja-geelelektroforeesi (PFGE) meetod.

Broilerkanad

—

5 × 108 CFU

—

1. Söödalisandi ja eelsegu kasutamisjuhistes märkida säilitustemperatuur, kõlblikkusaeg ja granuleerimispüsivus. 2. Lubatud kasutada söödas, mis sisaldab lubatud koktsidiostaatikume: monensiinnaatrium, diklasuriil, maduramütsiinammoonium, robenidiin, narasiin, narasiin/nikarbasiin, semduramütsiin, dekokvinaat. 3. Ohutusnõuded: kasutamisel kanda respiraatorit.
(4)

Euroopa Toiduohutusamet (edaspidi „toiduohutusamet”) leidis oma 5. veebruari 2009. aasta arvamuses, et kõnealune söödalisand ei mõju kahjulikult loomade ja inimeste tervisele ega keskkonnale ja et see on tõhus vitamiini D3 asendaja (4). Toiduohutusameti arvamuses soovitatakse asjakohaseid meetmeid kasutajate ohutuseks. Ameti arvates ei ole vaja turustusjärgse järelevalve erinõudeid. Kõnealuses arvamuses kinnitatakse ka määrusega (EÜ) nr 1831/2003 asutatud ühenduse tugilabori aruanne söödalisandi analüüsimeetodi kohta söödas.
Kaks rihma, mis moodustavad kaare, koosnevad tekstiilist (fotodel tekstiilrihmad T1 ja T2), mille peale on õmmeldud nahk (fotodel kaks nahkrihma C1). Selle nahariba peale on erksavärvilise niidiga õmmeldud teine, kitsam nahariba (fotodel kaks nahkrihma C2). Tekstiili (T1/T2) ja nahkrihma (C1) vahel on kaks mitte näha olevat (plastist) riba (fotol 646 D riba A), kaare kummalgi küljel üks.

Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 64 märkuse 4 punktidega a ja b, grupi 64 lisamärkusega 1 ning CN-koodide 6404, 6404 19 ja 6404 19 90 sõnastusega.

Nelinurkne nahatükk C3 tugevdab keskmist tekstiilrihma T3 ja ka kaunistab jalatsit. Seepärast ei arvestata kõnealuseid tugevdavaid detaile/manuseid jalatsi pealsematerjali määratlemisel grupi 64 märkuse 4a tähenduses.

Kaks kitsast nahkrihma C2, mis on õmmeldud erksavärvilise tekstiilniidiga nahkrihmade C1 külge, on peamiselt kaunistuseks ja seepärast loetakse neid manusteks grupi 64 märkuse 4a tähenduses.

Kaks tekstiilrihma (T1 ja T2) ning kaks nahkrihma (C1) on kaare keskkohas ühe niidiga kokku õmmeldud viisil, mis näitab, et tekstiil ja nahk on pealsematerjalina võrdselt olulised. Asjaolu, et ainult tekstiilrihmad T1 ja T2 on otsapidi piisavalt sügavale talla sisse pistetud, erinevalt nahkrihmadest C1 ja C2, näitab siiski, et ainult tekstiilrihmad kinnitavad pealse (kaare) talla külge. Seega ei või tekstiilrihmu T1 ja T2 lugeda voodriks, vaid need loetakse pealsematerjaliks grupi 64 märkuse 4a tähenduses, sest nahkrihmad C1 ainult tugevdavad tekstiilrihmu T1 ja T2 ning neid ei võeta arvesse pealsematerjalina.

Kaks mitte näha olevat rihma A on üleni paigutatud nahkrihma C1 ja tekstiilrihma T1/T2 vahele kaare kummalgi poolel. Kuna need on neid ümbritsevatest nahkrihmadest (C1) ja tekstiilrihmadest (T1/T2) väiksemad, ei ole neil nahkrihmade C1 tugevdavat otstarvet.

Varbaid lahutav keskmine tekstiilrihm T3 on osa pealsematerjalist, sest see annab vaadeldavale lahtisele sandaalile (nn varbavahesandaalile) temale omase kuju; peale selle koosneb see rihm ainult tekstiilmaterjalist.

Lisaks sellele on tekstiilmaterjalil (T1, T2 ja T3 koos) pealse omadused grupi 64 lisamärkuse 1 tähenduses, sest sandaali pealse moodustav tekstiilmaterjal täidab ilma teiste materjalideta pealse funktsiooni, st tagab sandaali kandja jalale käimisel piisava toe (vt Euroopa Kohtu otsus kohtuasjas C–165/07: Skatteministeriet vs. Ecco Sko A/S, lõige 48).

Tekstiilrihmu T1 ja T2 ning keskmist tekstiilrihma T3 loetakse seega pealsematerjaliks grupi 64 märkuse 4a tähenduses.

Pealsematerjal on jalatsi välispinnal vähemalt osaliselt näha, sest osa tekstiilmaterjalist (mis koosneb kolmest ühesugusest omavahel ühendatud tekstiilmaterjali tükist (T1, T2 ja T3)), on jalatsi välispinnal näha (osa tekstiilrihmast T3) (vt kombineeritud nomenklatuuri selgitavad märkused, grupp 64, üldist, lõige 1, punkt a, teise lõigu esimene lause.

Talla maapinnaga kokkupuutuv osa on plastist grupi 64 märkuse 4b tähenduses. Seega on jalatsil plastist välistald.
(55)

Seoses selle väitega on põhjenduses 51 juba tunnistatud, et sütt sisaldava polüesterkanga peamine uurimise ajal täheldatud kasutusviis on juhtmete isoleerimine autotööstuses. Uurimise ajal tehti kindlaks vähemalt veel üks võimalik kasutusviis, nimelt sütt sisaldava polüesterkanga katmine hõbedaga vagunelamute läbipaistmatute aknakatete valmistamiseks. Vastavalt taotleja väitele ei kuulu hõbedaga kaetud kangad tõesti sarnaselt isoleerlindiga polüesterfilamentkanga suhtes kohaldatavate dumpinguvastaste meetmete reguleerimisalasse, kuna mõlemad tooted on sütt sisaldavast polüesterkangast valmistatud lõpptooted. Sütt sisaldav polüesterkangas on sisendmaterjal kas aknakatetele (pärast katmist hõbedaga) või isoleerlindile (pärast katmist liimiga) ning seega on kindlaks tehtud, et sütt sisaldaval polüesterkangal on vähemalt veel üks võimalik kasutusviis peale autotööstuses juhtmete isoleerimise. Sütt sisaldava polüesterkanga pakendamist käsitleva väite kohta märgitakse, et kõnealust toodet on võimalik pakendada ka väiksematesse rullidesse, kui selle lõppkasutaja on muu kui autotööstus. Seega tuli kõnealused väited tagasi lükata.
(2)

Praegu kohaldatavad meetmed on vastavalt algmääruse artikli 11 lõike 2 kohasele aegumise läbivaatamisele (edaspidi „esimene aegumise läbivaatamine”) nõukogu määrusega (EÜ) nr 964/2003 (4) Hiina Rahvavabariigist ja Taist (edaspidi „asjaomased riigid”) pärit ning Taiwanist saadetud, sõltumata sellest, kas päritolumaana on deklareeritud Taiwan või mitte, teatavate rauast või terasest toruliitmike impordi suhtes kehtestatud lõplikud dumpinguvastased tollimaksud. Hiina puhul on kehtiv dumpinguvastane tollimaks 58,6 % ja Tai puhul 58,9 %, välja arvatud äriühingute Thai Benkan Co. Ltd. (0 %) ja Awaji Materia Co. Ltd (5) puhul (7,4 %). Kolm Taiwani äriühingut – Chup Hsin Enterprise Co. Ltd, Rigid Industries Co. Ltd ja Nian Hong Pipe Fittings Co. Ltd. – on vabastatud Taiwanile laiendatud meetmetest.
6)

ning a) esitama pärast teise kalendrikuu möödumist lõikes 2 osutatud registreerimisest iga kuu alguses tõendi vormi elukohajärgsele tööhõivetalitusele ja vajaduse korral töötusega tegelevale asutusele, kes peavad selle kaudu teatama nii kiiresti kui võimalik: — kas isik on registreerunud tööotsijana ja kas ta on taotlenud töötuskindlustushüvitist või muud samaväärset hüvitist kooskõlas elukohajärgse riigi õigusaktidega; — kas isik on täitnud lõikes 5 osutatud tingimused; — kas isikul on õigus töötuskindlustushüvitisele või muule samaväärsele hüvitisele ja, kui jah, siis märkima hüvitise suuruse ja aja, mille jooksul seda makstakse; b) edastama punktis a osutatud tõendi, mille näidis on lisatud käesolevale määrusele, viieteistkümne päeva jooksul pärast selle väljastamist ühenduste institutsioonile, kelle teenistuses ta oli, kes omakorda edastab selle viivitamata komisjonile. Tõendi võib asendada lihtsustatud dokumendiga, mis edastatakse näiteks elektrooniliselt, kui selleks on sõlmitud kokkulepe komisjoni kui kõikide ühenduste institutsioonide esindaja ja asjaomase riikliku tööhõivetalituse vahel.
(2)

Rootsi esitas teabe määruse (EÜ) nr 43/2009 (2) III lisa 2. liites määratletud selektiivse sorteerimisvõrega Skagerrakis ja Kattegatis norra salehomaari püüdva 156 laevast koosneva rühma tursapüügi kohta. Kõnealuse teabe põhjal, mida on hinnanud STECF, saab teha kindlaks, et kõnealuse laevarühma tursapüügi, sh vette tagasilaskmise kogused ei ületa ajavahemikul, mil kasutatakse üksnes nimetatud selektiivset püügivahendit, 1,5 % kõnealuse laevarühma kogupüügist samal ajavahemikul. Veelgi enam, võttes arvesse Põhjamere, Skagerraki ja Kattegati tursavarudega seonduvat Rootsi kontrolliprogrammi ning arvestades, et kõnealuse laevarühma hõlmamisega kaasneks halduskoormus, mis on ebaproportsionaalne selle üldise mõjuga tursavarudele, on asjakohane jätta kõnealune laevarühm ajavahemikul, mil kasutatakse üksnes asjaomast püügivahendit, välja määruse (EÜ) nr 1324/2008 III peatükis sätestatud püügikoormuse reguleerimise korra kohaldamisalast.